
Text rozhodnutia
Súd: Špecializovaný trestný súd Spisová značka: 1T/17/2018 Identifikačné číslo súdneho spisu: 9518100167 Dátum vydania rozhodnutia: 16. 08. 2018 Meno a priezvisko sudcu, VSÚ: JUDr. Ján Buvala ECLI: ECLI:SK:SSPK:2018:9518100167.1 ROZSUDOK V MENE SLOVENSKEJ REPUBLIKY Špecializovaný trestný súd v Pezinku v senáte zloženom z predsedu senátu JUDr. Jána Buvalu a členov senátu JUDr. Emila Klemaniča a Mgr. Ivana Matela, v trestnej veci obvineného D. P., pre zločin založenia, zosnovania a podporovania zločineckej skupiny podľa § 296 Trestného zákona, obzvlášť závažný zločin nedovolenej výroby omamných a psychotropných látok, jedov alebo prekurzorov, ich držania a obchodovania s nimi podľa § 172 ods. 1 písm. a), písm. c), písm. d), ods. 2 písm. e) Trestného zákona, na verejnom zasadnutí konanom dňa 16. augusta 2018 takto, r o z h o d o l : Podľa § 334 ods. 4 Trestného poriadku schvaľuje dohodu o vine a treste uzavretú medzi prokurátorom Úradu špeciálnej prokuratúry Generálnej prokuratúry Slovenskej republiky a obvineným D. P., F.. XX.XX.XXXX R. Ú. F. A. R. Č. S., zo dňa 26. júla 2018 sp. zn. VII/1 Gv 142/18/1000 a takto ju potvrdzuje: obvinený: D. P., F.. XX.XX.XXXX R. Ú. F. A. R. Č. S., trvale bytom Q., K.. P. XXXX/XX, t. č. vo výkone väzby v Ústave na výkon trestu odňatia slobody a Ústave na výkon väzby Banská Bystrica s a u z n á v a z a v i n n é h o, ž e skutok č. 1) Odsúdení I. T. prezývaný „I.“ , „H.“ a „J.“, A. S. prezývaný „S.-P., E. T. prezývaný „M.“, Ľ. H. prezývaný „A.“, E. E., S. B. prezývaný „F.“, D.F. P. prezývaný „J.“ spoločne s ďalšími osobami, ktoré sú stíhané v iných trestných konaniach, kde bude samostatne rozhodované o ich vine a to C. P., C. P., M. P., E. R. a nebohý L. Z. ako aj ďalšie nestotožnené osoby sú členovia zločineckej skupiny vystupujúcej pod názvom „C.“, ktorá bola založená v presne nezistenom čase a pôsobí najmenej od roku 2010 prevažne v Trenčianskom, Žilinskom a Trnavskom kraji, hlavne v mestách Púchov, Považská Bystrica, Ilava, Dubnica nad Váhom, Trenčín, Žilina, Trnava a v okolí, s cieľom páchania rôznorodej trestnej činnosti, predovšetkým drogovej trestnej činnosti a to aj za použitia násilia pri prehlbovaní svojho vplyvu a pri zastrašovaní členov vlastnej skupiny ale aj konkurenčných skupín za účelom získavania finančných alebo iných výhod, pričom od jej založenia na najvyššej riadiacej a koordinačnej úrovni sú C.. P.. a C.. P.., ktorí spoločne a nerozdielne priamo riadia zločineckú skupinu a koordinujú jej členov na nižšie postavených úrovniach hierarchie pri páchaní rôznej trestnej činnosti, v prípade pobytu C.. P.. a C.. P.. mimo územia Slovenskej republiky skupinu riadia sprostredkovane prostredníctvom ďalších členov skupiny, kde od presne nezisteného obdobia roku 2010 do novembra 2015 to bolo prostredníctvom E. T. prezývaného „M.“ a následne od decembra 2015 prostredníctvom I. T. a od presne neustáleného obdobia roku 2016 (od leta) aj prostredníctvom A. S., ktorí sa podľa rozhodnutia C.. P.. a C.. P.. na tejto pozícii menia, a súčasne zastupujú skupinu pri páchaní predovšetkým drogovej trestnej činnosti v určenom regióne, v organizačnej štruktúre skupiny nižšie postavení členovia plnia nimi zadané pokyny v teritórií určeného mesta a odvádzajú im finančné prostriedky, ktoré získali páchaním predovšetkým drogovej trestnej činnosti, pričom medzi členov skupiny pôsobiacich na strednom organizačnom článku skupiny a priamo odvádzajúcich časť zisku z trestnej činnosti C.. P.. a C.. P.. patria E. E., ktorý v skupine pôsobí od roku 2012, Ľ. H., ktorý v skupine pôsobia od roku 2014 a A. S. a I. T., ktorí im odovzdávali časť zisku z trestnej činnosti páchanej v mestách Žilina, Považská Bystrica, Púchov, Ilava, Dubnica nad Váhom a okolí, kde rôzne pôsobili v závislosti od rozhodnutia C.. P.. a C.. P.., S. B., ktorý v skupine pôsobil od roku 2012 až do septembra 2014 a potom od septembra 2016 im odovzdával časť zisku z trestnej činnosti páchanej v mestách Žilina, Trenčín, Nová Dubnica, Dubnica nad Váhom, Považská Bystrica a v okolí, M.. P.., ktorý v skupine pôsobil od roku 2011 do roku 2015 a ktorý im odovzdával časť zisku z trestnej činnosti páchanej v mestách Žilina, Považská Bystrica, Bytča, Kysucké Nové Mesto a okolí, E.. R.. a nebohý L. Z. odovzdávali časť zisku z trestnej činnosti páchanej v mestách Trenčín, Nová Dubnica, Dubnica nad Váhom, a v okolí, D. P. od roku 2015 do 06.03.2017 zabezpečoval pre skupinu na rôznych miestach Trnavského kraja, ale aj v okrese Nové Mesto nad Váhom, v obci Modrová, v chatovej oblasti Modrová, výrobu omamných a psychotropných látok a za týmto účelom do dňa 18.01.2017 riadil v inom trestnom konaní stíhaných C. T. a E. P. a od nezisteného dňa mesiaca február 2017 do 06.03.2017 obv. D. P., ktorý vedome zabezpečoval preberanie prekurzorov potrebných v tejto výrobe a odovzdával vyrobený metamfetamín členom zločineckej skupiny „C.“, pričom osoby na strednom organizačnom článku skupiny podľa rozhodnutia C.. P.. a C.. P.. páchali podľa potreby aj ďalšiu trestnú činnosť a v iných určených mestách, v štruktúre skupiny na nižšom organizačnom stupni odsúdení E. J., H. R., S. Q., E. Š., E. Š., C.. T.. a E.. P.. a ďalší zabezpečovali v rôznych obdobiach pre zločineckú skupinu „C.“ zisky najmä z drogovej trestnej činnosti výrobou, výmenou a predajom týchto látok menším dealerom alebo koncovým užívateľom, kde osoby na nižšom organizačnom stupni plnili pokyny jednotlivých, im nadriadených, členov skupiny a páchali trestnú činnosť, z ktorej zisky odvádzali členom skupiny, pričom jednotliví členovia skupiny konali koordinovane a pri svojich aktivitách v rámci hierarchie skupiny, úzko spolupracovali za účelom páchania rôznej trestnej činnosti, pri rôznej účasti jednotlivých členov skupiny na tejto trestnej činnosti, páchanej s cieľom ďalšieho fungovania skupiny a získania najmä finančného prospechu pre jednotlivých členov skupiny, kde časť týchto finančných prostriedkov použili na kúpu ďalších technických prostriedkov (autá, mobilné telefóny, fototechnické a optické zariadenia) slúžiacich k páchaniu ďalšej trestnej činnosti a zabezpečeniu a fungovaniu zločineckej skupiny, časť finančných prostriedkov použili na zabezpečenie a výrobu ďalších drog a zostávajúce finančné prostriedky získané páchaním trestnej činnosti použili pre vlastnú potrebu, skutok č. 2) - C.. P.. a C.. P.., v zločineckej skupine vystupujúcej pod názvom „C.“, ktorej členovia sa zoberali distribúciou omamných a psychotropných látok, postavení na najvyššej riadiacej a koordinačnej úrovni, sami ale aj prostredníctvom nimi podriadených členov tejto skupiny, v období od mesiaca február 2017 do 06.03.2017 zabezpečili pre D. P. a obv. D. P., časť prekurzorov na výrobu omamných a psychotropných látok a to tabletky s obsahom efedrínu o hmotnosti niekoľkých kilogramov, ktoré si prevzal obv. D. P. pri obci Voderady v Trnavskom okrese od A. S., člena zločineckej skupiny „C.“, a z prevzatého množstva obv. D. P. s D. P. zabezpečili výrobu minimálne 1 kg metamfetamínu, ktorý D. P. odovzdal bratom C.. P.. a C.. P.. za sumu 15.000,-€, asi týždeň od prevzatia prekurzov pri obci Voderady v Trnavskom okrese, pričom zisk z predaja rozdelil D. P. tak, že zaplatil osobe pripravujúcej metamfetamín 3.000,-€ a zvyšných 12.000,-€ si rozdelili D. P. a obv. D. P., t e d a v skutku č. 1) bol činný pre zločineckú skupinu, v skutku č. 2) neoprávnene vyrobil, kúpil, predal, zadovážil a prechovával po akúkoľvek dobu psychotropnú látku a prekurzor, a spáchal taký čin uvedený v odseku 1 vo väčšom rozsahu, č í m s p á c h a l v skutku č. 1) zločin založenia zosnovania a podporovania zločineckej skupiny podľa § 296 Trestného zákona, v skutku č. 2) obzvlášť závažný zločin nedovolenej výroby omamných a psychotropných látok, jedov alebo prekurzorov, ich držania a obchodovania s nimi podľa § 172 ods. 1 písm. a), písm. c), písm. d), ods. 2 písm. e) Trestného zákona. Z a t o s a o d s u d z u j e: Podľa § 172 ods. 2 Trestného zákona za použitia § 38 ods. 2, ods. 3 Trestného zákona a § 36 písm. j), l), n), o) Trestného zákona a § 37 písm. h) Trestného zákona a za použitia § 39 ods. 2 písm. d), písm. e), ods. 3 písm. c) Trestného zákona a § 41 ods. 1, ods. 2 Trestného zákona na úhrnný trest odňatia slobody v trvaní 6 (šesť) rokov. Podľa § 48 odsek 5 Trestného zákona sa na výkon trestu odňatia slobody zaraďuje do ústavu na výkon trestu s minimálnym stupňom stráženia. Podľa § 58 odsek 3 Trestného zákona sa ukladá trest prepadnutia majetku. Podľa § 59 odsek 2 Trestného zákona vlastníkom prepadnutého majetku sa stáva štát. Podľa § 76 odsek 1, § 78 odsek 1 Trestného zákona sa mu ukladá ochranný dohľad na 3 (tri) roky. o d ô v o d n e n i e : Dňa 26. júla 2018 podal prokurátor Úradu špeciálnej prokuratúry Generálnej prokuratúry Slovenskej republiky v trestnej veci obvineného D. P., nar. XX.XX.XXXX R. Ú. F. A. R. Č. S., trvale bytom Q., K.. P. XXXX/68, t. č. vo výkone väzby v Ústave na výkon trestu odňatia slobody a Ústave na výkon väzby Banská Bystrica pre zločin založenia, zosnovania a podporovania zločineckej skupiny, obzvlášť závažný zločin nedovolenej výroby omamných a psychotropných látok, jedov alebo prekurzorov, ich držania a obchodovania s nimi podľa § 296 Trestného zákona, § 172 ods. 1 písm. a), písm. c), písm. d), ods. 2 písm. e) Trestného zákona, návrh na dohodu o vine a treste pod sp. zn. VII/1 Gv 142/18/1000. Po preskúmaní návrhu ako aj celého spisového materiálu, určil predseda senátu termín verejného zasadnutia, predvolal obvineného a upovedomil o termíne prokurátora a obhajcu. Po prednesení návrhu o dohode o vine a treste na verejnom zasadnutí prokurátorom Úradu špeciálnej prokuratúry Generálnej prokuratúry Slovenskej republiky, odpovedal obvinený na otázky predsedu senátu uvedené v ustanovení § 333 ods. 3 Trestného poriadku a to, či - rozumie podanému návrhu na dohodu o vine a treste, - súhlasí, aby sa jej trestná vec prejednala touto skrátenou formou, čím sa vzdáva práva na verejný súdny proces, - rozumie, čo tvorí podstatu skutku, ktorý sa mu kladie za vinu, - bol ako obvinený poučený o svojich právach, - rozumel podstate konania o návrhu na dohodu o vine a treste, - rozumie právnej kvalifikácii skutku ako trestného činu, - bol oboznámený s trestnými sadzbami, ktoré zákon ustanovuje za trestný čin kladený mu za vinu, - sa dobrovoľne priznal a uznal vinu za spáchaný skutok, ktorý sa v návrhu dohody o vine a treste kvalifikuje ako určitý trestný čin, - súhlasí s navrhovaným trestom, trest prijíma a v stanovených lehotách sa podriadi výkonu trestu, - si uvedomuje, že ak súd prijme návrh na dohodu o vine a treste a vynesie rozsudok, ktorý nadobudne právoplatnosť vyhlásením, nebude možné proti tomuto rozsudku podať odvolanie. Vzhľadom na to, že obvinený odpovedal na každú z položených otázok kladne, mohol súd rozhodovať o skutku, jeho právnej kvalifikácii a primeranosti trestu v zmysle § 334 ods. 1 Trestného poriadku. Následne súd uzavretú dohodu vyhodnotil ako primeranú a spravodlivú a túto schválil. Po schválení dohody bola táto potvrdená rozsudkom, ktorý bol verejne vyhlásený. Poučenie: : Proti tomuto rozsudku podľa § 334 ods. 4 Trestného poriadku nie je prípustné odvolanie. Dovolanie, ako mimoriadny opravný prostriedok je prípustné iba za podmienky uvedenej v § 371 ods. 1 písm. c) Trestného poriadku.

Zdroj: KAUZIS.SK – https://www.kauzis.sk/judikatura/r/ECLI:SK:SSPK:2018:9518100167.1 (dáta aktuálne k 13. 11. 2026). Záväzné je znenie zverejnené súdom.




